# Δημήτρης Νικολαΐδης

### Από τη Βικιπαίδεια, την ελεύθερη εγκυκλοπαίδεια

Αυτό το άρθρο χρειάζεται επιμέλεια ώστε να ανταποκρίνεται σε υψηλότερες προδιαγραφές συντακτικής ποιότητας ή μορφοποίησης.
Σημείωση: Πολλές φορές τα κείμενα στα οποία βρίσκεται αυτό το πρότυπο, παραβιάζουν πνευματικά δικαιώματα.
Κάντε ένα σχετικό έλεγχο πριν ξεκινήσετε την επιμέλεια, αφού είναι πιθανό να διαγραφεί.
Μετά την επιμέλεια του άρθρου, είστε ελεύθεροι να διαγράψετε αυτή την επισήμανση. Για περαιτέρω βοήθεια, δείτε τα άρθρα Πώς να επεξεργαστείτε μια σελίδα και Βικιπαίδεια:Οδηγός μορφοποίησης άρθρων.
Δημήτρης Νικολαΐδης

Ο Δημήτρης Νικολαΐδης γεννήθηκε το 1922 με καταγωγή από τη Μίκρα Ασία. Πέθανε τον Ιανουάριο του 1993 .

Ηταν ο Ναυαρχούκος στο "Δεσποινίς Διευθυντής" με την Τζένη Καρέζη και τον Αλέκο Αλεξανδράκη, ο Τρελογιατρός στο "Ευτυχώς Τρελάθηκα" με τον Νίκο Σταυρίδη & την Γκέλλυ Μαυροπούλου, ο Μικροαπατεώνας εξάδερφος της Μάρως Κοντού στο "Μια Ιταλίδα Από Την Κυψέλη" με τον ιταλικό στίχο που τελείωνε σε λα σουσουρέλα λα σουσουρέλα.

Σύζυγος της επίσης ηθοποιού Σούλης Σαμπάχ (Κάιρο 1932-). Σπουδαίος ηθοποιός και σκηνοθέτης. Σκηνοθέτησε στην ΥΕΝΕΔ το πετυχημένο σίριαλ "Εκείνες κι εγώ" με πρωταγωνιστή τον Λάμπρο Κωνσταντάρα. Κηδεύτηκε στο Βύρωνα.

Το ταξίδι της ζωής του ξεκινάει σε ένα πλοίο που σάλπαρε από την Κωνσταντινούπολη προς Πειραιά, μέσα σε αυτό και δυο νέοι, η Ευταλία και ο Νίκος. Οι γονείς τους, τους είχαν παντρέψει άρον - άρον και τους έστελναν στην Ελλάδα για να τους προστατέψουν από τους Τούρκους. Σε εκείνο το ταξίδι ο πατέρας του αρρώστησε.

Εγκαταστάθηκαν στην Αθήνα όμως η αρρώστια δεν λέει να υποχωρήσει (το πρόβλημα ήταν όμως εκ γενετής αφού από τον οργανισμό του πατέρα του έλειπε ένα ένζυμο, η αντιθρυψίμη, που καθαρίζει το αίμα και χώρις αυτό δεν μπορεί να αναζωογονηθεί το ανθρώπινο σώμα). Σε λίγο καιρό πεθαίνει στο νοσοκομείο "Σωτηρία" από καλπαζούσα πνευμονία. Εννιά μέρες νωρίτερα είχε γεννηθεί ο Δημήτρης.

Από μικρή ηλικία του άρεσε ο αθλητισμός και ιδιαίτερα ο στίβος. Ήταν καλός μαθητής αφού υπήρξε ένα από τα 30 παιδιά που περάσαν με υποτροφία στο Πειραματικό Σχολείο στο Κολωνάκι, που ήταν τότε από καλύτερα σχολεία στην Αθήνα στην Οδο Σκουφά. Πέρασε στο Πανεπιστήμιο στη Νομική Σχόλη και παραλλήλα σπουδάζε στη Σχόλη του Κούν.

Στην κατοχή συμμετείχε ενεργά και δυναμικά στην Αντίσταση.

Το 1942 ο Κουν ιδρυσε το Θέατρο Τέχνης με μια παράσταση που χρησιμοποίησε μαθήτες του ανάμεσά τους και ο Δημήτρης. Το ουσιαστικό του ντεμπούτο το κάνει το 1944 πλάι στο δάσκαλό του στο έργο του Αλέκου Σολομού [[<<Ο Τελευταίος Ασπροκόρακας>>]] κι αμέσως μέτα στο "Βυθό" του Γκόρκι.

Το 1945 προσλαμβάνεται στο θιάσο της Κυρίας Κατερίνας όπου παραμένει μέχρι και το 1949, ακολούθως συμμετέχει στο θιάσο του Βασίλη Λογοθετίδη με το έργο του Αλέκου Σακελάριου "Δελησταύρου και Υιός". Για μία τετραετία περιπλανιέται σε διαφόρους θιάσους όπου το 1954 συνεργάζεται ξανά με τον Λογοθετίδη για μια τριετία σε κινηματογραφικές ταινίες και όχι μόνο με πρωταγωνιστή το Λογοθετίδη. Εκείνα τα χρόνια ωρίμασε ως ηθοποιός, όπως έλεγε και ο ίδιος.

Με τη γυναίκα του, Σούλη Σαμπάχ, γνωρίστηκαν μέσω της Ύλιας Λιβυκού στην Αθήνα σε ένα ταξίδι που έκανε η Σούλη από την Αίγυπτο που έμενε (ένα χρόνο πριν είχε φιλοξενήσει το θίασο) και μέτα ένα μήνα γνωριμίας στις 15 Σεμπτεμβρίου του 1955 στον Ιερό Ναό Διονυσίου του Αρεοπαγίτη στο Κολωνάκι, παντρεύτηκαν με 13 κουμπάρους, όλον το θιάσο του Βασίλη Λογοθετίδη.

Στον κινηματογράφο κάνει την πρώτη του ταινία το "Το κορίτσι της γειτονιάς" το 1954 με πρωταγωνιστές τους Σμαρούλα Γιούλη, Γιώργο Φούντα, Ορέστη Μάκρη κ.α. Έπαιξε ακόμα σε διεθνείς παραγωγές όπως το "Αμέρικα Αμέρικα" του Ελία Καζάν. Συνολικά γύρισε 80 ταινίες.

Το καλοκαίρι του 1965 παίζει και σκηνοθετεί το πρώτο του θεατρικό έργο στο θέατρο "Μινώα", το "Μια Πεντάρας Νιάτα" των Πρεντεντέρη -Γιαλαμά που σημειώνει επιτυχία. Αυτό ήταν η αρχή. Έκτοτε σκηνοθετεί και τις περισσότερες φορές παίζει και σαν ηθοποιός σε θεατρικά έργα όπως "Ούτε γάτα ούτε ζημιά" του Αλέκου Σακελλάριου -Γιανακόπουλου "Αγάπη Μου Παλιόγρια" των Πολ Βασιλιάδη - Λάκη Μιχαηλίδη κλπ.

Η τελευταία παράστασή του στην σκηνή ήταν το 1980 στο έργο "Οι ερωτιάρηδες" Του Βάσου Ανδριανού.

Συνεργάστηκε με τους περισσότερους σχέδον πρωταγωνιστές όπως Έλλη Λαμπέτη,Τζένη Καρέζη, Λάμπρο Κωνσταντάρα (που υπήρξε στενός του φίλος), Κώστα Βουτσά κ.α.

Στη μικρή οθόνη ήταν παρών και με τις δύο ιδιότητές του, από τις πιο γνωστές επιτυχίες είναι το "Εκείνες και Εγώ " με τον Λάμπρο Κωνσταντάρα. Ένας ακόμα αγαπημένος φίλος και συνεργάτης του ήταν ο θεατρικός συγγραφέας Κώστας Πρεντεντέρης. Μαζί έκαναν την πετυχημένη σειρά στο ραδιόφωνο "Ο Θυρωρός" όπου έκανε τον Μπουλντόζα.

Στον κινηματογράφο σκηνοθέτησε μόνο μία ταινία, την κωμωδία "Η Γυναίκα Μου Τρελάθηκε" με τους Μαίρη Αρώνη και Λάμπρο Κωνσταντάρα.

Ανακτήθηκε από "http://el.wikipedia.org../../../%CE%B4/%CE%B7/%CE%BC/%CE%94%CE%B7%CE%BC%CE%AE%CF%84%CF%81%CE%B7%CF%82_%CE%9D%CE%B9%CE%BA%CE%BF%CE%BB%CE%B1%CE%90%CE%B4%CE%B7%CF%82_7fa4.html"

Κατηγορίες: Επιμέλεια Βικιπαίδειας | Έλληνες ηθοποιοί | Έλληνες σκηνοθέτες | Γεννήσεις το 1922 | Θάνατοι το 1993 | Ηθοποιοί στο ραδιόφωνο

##### Views

- Άρθρο
- Συζήτηση
- Τελευταία έκδοση

##### Αναζήτηση